[{"text_idx": "#000001", "text": "Lennusadamas alustati katusekatte rekonstrueerimisto\u0308o\u0308de ettevalmistusega ning kogu hoone u\u0308mber on pu\u0308stitatud tellingud. Alates 28. juunist 2021 ja\u0308a\u0308b muuseum avatuks teisipa\u0308evast pu\u0308hapa\u0308evani kella 10-19 ning on mu\u0308rarikaste to\u0308o\u0308de teostamiseks esmaspa\u0308eviti suletud. Alanud rekonstrueerimsto\u0308o\u0308d suviseid u\u0308rituste plaane ei takista. Eesti suurim merepidu Sail Tallinn toimub 16.-18. juulini Tallinna suurimates sadamates: Lennusadamas, Vanasadama kruiisialal, Noblessneris, Patarei merekindluses ja Kalaranna kvartalis."}, {"text_idx": "#000002", "text": "\u201eSel na\u0308dalal kerkisid Lennusadama angaari u\u0308mber tellingud, et ehitaja saaks la\u0308hiajal alustada olemasoleva katusekatte ja soojustuse eemaldamisega,\u201c ra\u0308a\u0308kis Eesti Meremuuseumi juht Urmas Dresen."}, {"text_idx": "#000003", "text": "\u201eAastatel 2009-2012 rekonstrueeritud Lennusadama angaaride kolmekupliline betoonkatus on heas konstruktiivses korras. Seega katuseto\u0308o\u0308d ei ho\u0303lma betoonkonstruktsioone, kuid on vajalikud selleks, et kogu maailma mastaabis unikaalne ehitis sa\u0308iliks ha\u0308sti ka tulevikus,\u201c u\u0308tles Dresen."}, {"text_idx": "#000004", "text": "Katuseto\u0308o\u0308de raames rekonstrueeritakse veel Lennusadama va\u0308literrass, ekspositsioonivalgustuse toiteosa ja avariivalgustus ning korrastatakse nurgatornid."}, {"text_idx": "#000005", "text": "To\u0308o\u0308de teostamiseks pu\u0308stitatud tellingud vo\u0303imaldavad va\u0308lialal pidada suveks planeeritud suursu\u0308ndmuseid. Lennusadama 2. korrusel asuv kohvik Maru to\u0308o\u0308tab sarnaselt muuseumile igapa\u0308evaselt ning on alates 28. juunist esmaspa\u0308eviti suletud."}, {"text_idx": "#000006", "text": "To\u0308o\u0308de teostamise ta\u0308htaeg on 2021. aasta lo\u0303pp."}]